Det finnes en rekke skapninger som kan forandre seg, de kalles hamløper. De kan frivillig eller ufrivillig opptre i en annen ham (skikkelse, framtoning) enn sin egen, ofte som et dyr. Forestillinger om overnaturlig hamskifte er vanlig i myter, sagn og eventyr over hele verden. Den mest kjente skikkelsen av disse er vel varulven som forekommer i de fleste land i Europa, i norsk folketro har vi også varbjørn (mannbjørn). Andre vesener som kunne skifte ham var for eksempel Frøya som kunne fly med en falkeham og Loke som kunne ta ulike former som en gammel trollkjerring, en flue og en gang lånte han Frøyas falkeham.